वोट के बदले नोट : अमर से भी होगी पूछताछ!  
दिल्ली पुलिस की क्राइम ब्रांच ने अमर सिंह और बीजेपी सांसद अशोक अर्गल से पूछताछ के लिए गृह मंत्रालय से इजाज़त मांगी है।
वोट के बदले नोट मामले में समाजवादी पार्टी के पूर्व नेता अमर सिंह से पूछताछ की तैयारी है। अमर सिंह के करीबी माने जाने वाले संजीव सक्सेना की गिरफ्तारी के बाद दिल्ली पुलिस की क्राइम ब्रांच ने अमर सिंह और बीजेपी सांसद अशोक अर्गल से पूछताछ के लिए गृह मंत्रालय से इजाज़त मांगी है। ये दोनो ही फिलहाल सांसद हैं लिहाजा स्पीकर की अनुमति जरूरी है।  उधर, इस मामले में गिरफ्तार हुए संजीव सक्सेना को तीन दिन की पुलिस हिरासत में भेज दिया गया है। पुलिस की दर्ज एफआईआर में सक्सेना के अलावा सुरेंद्र कुलकर्णी और सोहेल हिन्दुस्तानी का भी नाम शामिल है जिनसे अभी पुलिस की पूछताछ की जानी है।